2023.5.15.
HU
Az Európai Unió Hivatalos Lapja
C 173/33
6.
A hatodik, az EUSZ 11.
cikk sérelmére alapított jogalap — Elmaradt az előzetes konzultáció a közérdekű vagyonkezelő alapítványi fenntartású felsőoktatási intézményekkel, azok diákjaival, oktatóival, kutatóival és partnereivel. 7.
A hetedik, az EUMSZ 2.
cikk sérelmére alapított jogalap — Az oktatásra és a tudományos kutatásra vonatkozó politika területén az EUMSZ nem ruházott a végrehajtási határozatban gyakorolt hatáskört az Unióra. 8.
A nyolcadik, az EUMSZ 9. cikk sérelmére alapított jogalap — A végrehajtási határozat nem szolgálja az oktatás és képzés magas szintjét, sőt hosszú távú hátrányos tanulmányi, tudományos, és képzésbeli hatásokat eredményez a magyarországi alapítványi fenntartású felsőoktatási intézmények diákjai, oktatói és kutatói horizontján. 9.
A kilencedik, az EUMSZ 56. cikk sérelmére alapított jogalap — A végrehajtási határozat korlátozza azon nem magyarországi uniós polgárok (diákok, oktató, kutatók) jogait, akik magyarországi közérdekű vagyonkezelő alapítványi fenntartású oktatási intézmények struktúráiban tevékenyked­ nek. 10.
A tizedik, az EUMSZ 67. cikk sérelmére alapított jogalap — A végrehajtási határozat a forrásmegvonással ellehetetleníti a közérdekű vagyonkezelő alapítványi fenntartású intézmények működését, és azok jogi kereteit, azaz közvetve Magyarország önálló (eltérő) jogrendszerét és jogi hagyományait támadja. 11.
A tizenegyedik, az EUMSZ 120.
cikk sérelmére alapított jogalap — A hátrányosan megkülönböztető és aránytalan intézkedés hatásai nyilvánvaló és indokolatlan versenyhátrányt is eredményeznek a közérdekű vagyonkezelő alapítványi formában működő felsőoktatási intézményeknek. 12.
A tizenkettedik, az EUMSZ 124.
cikk sérelmére alapított jogalap — A végrehajtási határozat eltérő címzetti körrel szemben függesztett fel forrásokat, és azokat időközben más intézmények számára osztják ki. 13.
A tizenharmadik, az EUMSZ 165.
cikk sérelmére alapított jogalap — A végrehajtási határozat nem járul hozzá a minőségi oktatás fejlesztéséhez, azt valójában súlyosan rontja és megnehezíti. 14.
A tizennegyedik, az EUMSZ 179.
cikk sérelmére alapított jogalap — Az Erasmus+ együttműködési és oktatási csereprogram és a Horizont Európa kutatási és innovációs keretprogram forrásainak megvonása nyilvánvalóan gátolja a kutatók, a tudományos ismeretek és a technológiák szabadon áramlását és versenyképességének fejlődését. 15.
A tizenötödik, az Európai Unió Alapjogi Chartája (a továbbiakban: Charta) 13. cikkének sérelmére alapított jogalap — A végrehajtási határozat nyilvánvaló hatása a magyarországi modellváltó felsőoktatási intézmények működésének megváltoztatása. 16.
A tizenhatodik, az EUSZ 2. cikkének sérelmére alapított jogalap — A felperes tekintetében nem áll fenn azon összeférhetetlenség, amely a végrehajtási határozat alapjául és indokául szolgál.